Source: http://docplayer.hu/9881073-A-m-a-g-y-a-r-k-o-z-t-a-r-s-a-s-a-g-n-e-v-e-b-e-n.html
Timestamp: 2018-12-12 06:25:23
Document Index: 3706755

Matched Legal Cases: ['Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'BÍRÓSÁG ', 'BÍRÓSÁG ', 'Bíróság ']

1 Szegedi Ítélőtábla Bf.I.335/2003/16. A M A G Y A R K Ö Z T Á R S A S Á G N E V É B E N! A Szegedi Ítélőtábla Szegeden, évi április hó 27. napján és évi május hó 25. napján tartott nyilvános fellebbezési tárgyalás alapján évi május hó 25. napján meghozta a következő Í T É L E T E T : Az emberölés bűntettének kísérlete és más bűncselekmények miatt a vádlott ellen indított büntetőügyben a Hajdú-Bihar Megyei Bíróság évi május hó 21. napján kihirdetett B.38/2003/7. számú ítéletét megváltoztatja az alábbiak szerint: A vádlott az 1. sz. értett sérelmére elkövetett cselekményét maradandó fogyatékosságot okozó testi sértés bűntettének minősíti. A vádlottat az ellene védekezésre képtelen állapotban lévő személy sérelmére elkövetett súlyos testi sértés bűntettének kísérlete miatt emelt vád alól felmenti. A börtön tartamát 1 (egy) év 4 (négy) hónapra enyhíti. A közügyektől eltiltás és a kényszergyógyítás kiszabását mellőzi. A szabadságvesztés végrehajtását 3 (három) évi próbaidőre felfüggeszti. Az első fokú eljárás során felmerült és a vádlott által fizetendő bűnügyi költség összege helyesen: (negyvenhétezer-nyolcszázhetvennyolc) forint, míg (tízezer) forint első fokú eljárásban felmerült bűnügyi költség az állam terhén marad. Egyebekben az első fokú ítéletet helybenhagyja. Kötelezi a vádlott a fellebbezési eljárás során felmerült (tizenegyezerkettőszázötven) forint bűnügyi költség megfizetésére az állam javára, míg
2 (negyvenháromezer-nyolcszázhatvan) forint másodfokú bűnügyi költség az állam terhén marad.
3 3 I N D O K O L Á S : Az első fokú bíróság a vádlottat 1 rb. emberölés bűntettének kísérlete, 1 rb. védekezésre képtelen állapotban lévő személy sérelmére elkövetett súlyos testi sértés bűntettének kísérlete és 1 rb. garázdaság vétsége miatt halmazati büntetésül 4 évi börtönre és 5 évi közügyektől eltiltásra ítélte. Elrendelte a vádlott kényszergyógyítását. Rendelkezett a bűnjelről és kötelezte a vádlottat forint bűnügyi költség megfizetésére. Az első fokú bíróság ítélete ellen fellebbezést jelentettek be az ügyész, anyagi jogszabálysértés miatt, az enyhítő rendelkezés alkalmazásának mellőzéséért a vádlott terhére, a kiszabott szabadságvesztés súlyosítása végett, ugyanakkor a kényszergyógyítás elrendelésének mellőzése érdekében. A Fellebbviteli Főügyészség képviselője a fellebbezési tárgyaláson a lefolytatott részbizonyítás eredményeként az 1. sz. sértett sérelmére elkövetett cselekményt maradandó fogyatékosságot okozó testi sértés bűntettének indítványozta minősíteni, az első fokú bíróság által kiszabott szabadságvesztés helybenhagyása mellett. A vádlott és védője a tényállás téves megállapítása, a cselekmény téves minősítése miatt a kiszabott büntetés enyhítése érdekében jelentettek be fellebbezést. Az ítélőtábla a cselekmény eltérő minősítése és a büntetés enyhítése érdekében bejelentett fellebbezést alaposnak ítélte. Az iratokból nem volt egyértelműen megállapítható, hogy a tanács tagjaként eljáró Pethő Gáborné ülnök már korábban is ülnökként tevékenykedett és így ülnöki eskü hatálya alatt állt-e, ugyanis a 7. sorszámú tárgyalási jegyzőkönyvből az tűnt ki, hogy a tárgyalás megszakításával az ülnök eskütételen vett részt. Az iratokból az sem volt megállapítható, így eljárási szabályt sértett az első fokú bíróság, hogy az 1. sz. tanú, az 1. sz. sértett, a 2. sz. tanú és a 2. sz. sértett tanúkat meghallgatásuk előtt mentességi jogukra kioktatta-e. Erre figyelemmel az ítélőtábla a fentiek közlésére a Be (1) bekezdés a./ pontja alapján az első fokú bíróság tanácselnökét megkereste, mert a fentiekre adott esetleges nemleges válasz esetén olyan eljárási szabálysértés valósulna meg, amely akár az ítélet hatályon kívül helyezését is maga után vonhatja. A
4 4 Bf.I.335/2003/16. tanács elnöke írásban tájékoztatta az ítélőtáblát, hogy a fent megjelölt tanúk mentességi jogra történő kioktatása megtörtént. Ez a jegyzőkönyvvezető által kézzel írt jegyzőkönyvből akként derül ki, hogy úgy nyilatkoznak, hogy vallomást kívánnak tenni, tehát nyilvánvalóan mentességi jogukra történt kioktatás megtörtént. A megyei bíróság elnöke pedig azt a tájékoztatást adta, hogy Pethő Gáborné ülnök a megelőző ciklusban is ülnökként tevékenykedett, erre figyelemmel a tanács tagjaként törvényesen járhatott el. A fentiekre figyelemmel megállapítható, hogy az ügy érdemére kiható eljárási szabálysértés nem állapítható meg. Az ítélőtábla a Be (1) bekezdésében írtaknak megfelelően felülbírálva a megyei bíróság ítéletét azt állapította meg, osztva az ügyészi álláspontot, hogy a tényállás részben nincs felderítve, nevezetesen az első fokú bíróság nem tisztázta, hogy a vádlott jelenleg alkoholistának tekinthető-e és kényszergyógyítása indokolt-e, továbbá az orvos-szakértői vélemény kiegészítésével nem tisztázta azt sem, hogy a baltának az általa megállapított módon történt eldobásával fennállt-e az 1. sz. sértett esetében a halálos vagy az életveszélyes eredmény bekövetkezésének reális lehetősége. Ezért az első fokú ítélet a Be (2) bekezdés a./ pontja alapján részben megalapozatlan. Ezen megalapozatlanság kiküszöbölése érdekében a Be (1) és (2) bekezdése alapján felvett bizonyítás keretében az ítélőtábla a szakértői vélemények kiegészítését rendelte el, valamint az igazságügyi orvos-szakértőt a fellebbezési tárgyaláson meghallgatta. Az ítélőtábla az első fokú ítélet tényállását a Be (1) bekezdés a./ pontja alapján az iratok tartalma és a részbizonyítás eredményeként az alábbiak szerint kiegészítette, illetve helyesbítette: A Debreceni Városi Bíróság B.3010/1994/6. számú ítéletével kiszabott felfüggesztett szabadságvesztés próbaideje november 2. napján eredményesen eltelt. A vádlott alkoholhoz való kötődése jelenleg egyértelműen nem igazolható, ezt testi állapotában bekövetkezett pozitív változások is alátámasztják. Ezért kórházi osztályon történő alkoholelvonó kezelés a jelen állapotban nem szükséges. A cselekményre [település, utca]-ban 17 óra körüli nem pedig közötti időben került sor. Ez a kiegészítés azért szükséges, mert az első fokú ítélet a
5 5 cselekmény elkövetésének helyét pontosan nem tartalmazza az időponttal kapcsolatosan pedig, elírás folytán értelemzavaró a megjelölés. Az 1. sz. sértett, valamint a 2. sz. sértett a vádlott házastársának testvérei. Gyermekkorú (név) évben született. Ez az első fokú bíróság által megállapított minősítés szempontjából bír jelentőséggel. Az elkövetés eszköze, melyet az első fokú bíróság hol baltaként, hol fejszeként jelöl meg, méreteire figyelemmel balta, mely 77,5 cm hosszú, a markolatánál 4,5 cm, a másik végén 5,5 cm széles és 2 cm vastag keményfa nyélen lévő, 15 cm hosszú, a fokánál 5 cm széles és 3 cm vastag fém balta, melynek éle 10 cm széles. A balta eldobásakor a vádlott és a sértett között kb. 2-4 méter távolság lehetett. Az első fokú ítélet 3. oldal 3. bekezdésének utolsó része tévesen tartalmazza, hogy a kerítéshez az 1. sz. tanú közeledett, aki a hypós üveg tartalmának egy részét a vádlott szemébe locsolta, ez helyesen az 1. sz. sértett házastársa a 2. sz. tanú volt. Az 1. sz. sértett maradandó fogyatékossága az első fokú ítéletben meghatározotton túl a jobb alkar fájdalmassága miatt is megállapítható. A vádlott által történt elkövetési mód a balta eldobása miatt sem a halálos, sem az életveszélyes sérülés bekövetkezésének reális lehetősége nem állt fenn. A 2. sz. tanúval szemben a büntetőeljárást az ügyészség jogos védelem miatt megszüntette. Ez a kiegészítés azért szükséges, mert az ítélet tényállása a 2. sz. tanú büntetőjogi relevanciával bíró cselekvőségét is tartalmazza. A vádlottnak - az 1. sz. sértett sérelmére elkövetett cselekmény után - az utcán, a 2. sz. sértettel szemben megvalósított cselekménye kihívóan közösségellenes magatartás volt, mely alkalmas volt arra, hogy másokban riadalmat, megbotránkozást keltsen. Ezt a megállapítást az első fokú ítélet tényállása nem tartalmazza, holott a garázdaság megállapításának ez feltétele. Egyebekben az első fokú ítélet tényállása hiánytalan, az a fenti kiegészítésekkel és helyesbítésekkel a másodfokú eljárásban is irányadó volt. Az első fokú bíróság nagyobbrészt helyesen következtetett a vádlott bűnösségére, de a cselekmények jogi minősítését illetően tévedett.
6 6 Bf.I.335/2003/16. A hiánytalan és megalapozott tényállásra figyelemmel az 1. sz. sértett sérelmére elkövetett cselekmény kapcsán a vádlott ölési szándéka nem állapítható meg. Ezért a szakértői vélemény kiegészítésére figyelemmel az ítélőtábla osztotta az ügyész és a védő egyező álláspontját, mely szerint az 1. sz. sértett sérelmére elkövetett cselekmény a ténylegesen bekövetkezett eredményhez igazodva az első fokú bíróság által megállapítottól eltérően minősül. Ezért az ítélőtábla a vádlott az 1. sz. sértett sérelmére elkövetett cselekményét a Btk (1) bekezdésébe ütköző és a (4) bekezdés I. fordulata szerint minősülő és büntetendő maradandó fogyatékosságot okozó testi sértés bűntettének minősítette. Ugyanakkor az ítélőtábla álláspontja szerint a vádlott által kiskorú (név) sérelmére megvalósított magatartás nem bűncselekmény. Nem vitásan a vádlott látta, hogy a gyermekkorú ott áll az apja mellett, amikor az apa felé a kezében lévő baltát eldobta, ugyanakkor a cselekmény indító okából, az elkövetés módjából megalapozottan az a következtetés vonható le, hogy a vádlottnak még eshetőleges szándéka sem terjedt ki a gyermekkorú vonatkozásában testi sértés okozására. A vádlottnak csupán gondatlansága merül fel, hiszen kellő körültekintés mellett látnia kellett volna, hogy a közelben álló gyermek az apja felé dobott baltától megsérülhet. Tekintettel arra, hogy gyermekkorú (név) sérülése, mely gondatlan magatartás eredménye ténylegesen nyolc napon belül gyógyuló gyógytartamú, és a könnyű testi sértés vétségének gondatlanságból való elkövetését a törvény nem bünteti, a gondatlan súlyos testi sértésnél pedig, fogalmilag kizárt a kísérlet, az ítélőtábla a vádlottat a Btk (1) bekezdésébe ütköző és a (3) bekezdés 2. tétele szerint minősülő és büntetendő védekezésre képtelen állapotban lévő személy sérelmére elkövetett súlyos testi sértés bűntettének kísérlete miatt emelt vád alól a Be (1) és (3) bekezdése alapján bűncselekmény hiánya okából felmentette. Az első fokú bíróság a vádlott bűnösségét 1 rb. garázdaság vétségében a törvénynek megfelelően állapította meg. Az első fokú bíróság a vádlottal szemben helyesen szabott ki halmazati büntetést, és bár a jogszabályi hivatkozásból kitűnően helyesen a vádlottra enyhébb rendelkezéseket tartalmazó elbíráláskor hatályban lévő törvényt alkalmazta, a Btk. 2. -ára nem hivatkozott, ezért az ítélőtábla azt pótolta. A büntetés kiszabása körében az ítélőtábla további enyhítő körülményként értékelte a vádlott igazolt betegségét.
7 7 A részbeni felmentésre és az egyik cselekmény lényegesen enyhébb minősítésére figyelemmel a másodfokú bíróság úgy ítélte, hogy az első fokú bíróság által kiszabott büntetés aránytalanul súlyos. A bűncselekmény konfliktus jellege nem indokolja a közügyektől való eltiltás mellékbüntetés alkalmazását sem és az orvos-szakértői vélemény kiegészítésére figyelemmel nincs alapja kényszergyógyítás alkalmazásának sem. Mindezekre figyelemmel az ítélőtábla a súlyosabb bűncselekményre megállapított törvényi minimumot nem sokkal meghaladó 1 év 4 hónapra enyhítette a kiszabott börtön tartamát. A közügyektől eltiltás és a kényszergyógyítás kiszabását ugyanakkor mellőzte. A cselekmény elkövetésétől számítottan már hosszabb idő telt el, a vádlott rendezett körülmények között él, és megbánta a bűncselekmény elkövetését. Mindezekre figyelemmel az ítélőtábla álláspontja szerint a büntetés céljai a szabadságvesztés végrehajtása nélkül is elérhetők, ezért a kiszabott börtön végrehajtását a Btk. 89. (1), (2) és (3) bekezdése alapján 3 évi próbaidőre felfüggesztette. Az első fokú bíróság az elkövetési eszközként lefoglalt baltát a törvénynek megfelelően kobozta el. Az első fokú bíróság a bűnügyi költség összegét tévesen határozta meg, mely arra vezethető vissza, hogy a költségjegyzék 3. tétele alá az orvos-szakértői díj tévesen került forintban bevezetésre a helyes forint helyett, mely a nyomozati iratok 3. lapszáma alatti díjjegyzékből állapítható meg. Így az első fokú eljárásban felmerült bűnügyi költség összege összesen forint volt. Figyelemmel a részbeni felmentésre, az első fokú eljárásban felmerült bűnügyi költségből a vádlott és gyermekkorú (név) látleletével kiállított, összesen forint, valamint a vádlott és gyermekkorú (név) sérülésére vonatkozó orvos-szakértői díjjal felmerült összesen forint bűnügyi költség megfizetésére a vádlottat nem lehet kötelezni. Ezért az első fokú eljárás során felmerült és a vádlott által fizetendő bűnügyi költség összege helyesen forint, míg forint első fokú eljárásban felmerült bűnügyi költség a Be (1) bekezdés alapján az állam terhén marad. Az első fokú ítélet meghozatalát követően július 1. napján hatályba lépett büntetőeljárásról szóló évi XIX. törvényre figyelemmel a bűnügyi költségre vonatkozó rendelkezés a Be (1) és a Be (1) bekezdésén alapszik.
8 8 Bf.I.335/2003/16. A kifejtettekből következik, hogy az ítélőtábla a fellebbezéseket részben alaposnak ítélve az első fokú bíróság ítéletét, azt hivatalból is felülbírálva, a Be (1) és (2) bekezdése alapján a rendelkező részben foglaltak szerint megváltoztatta, egyebekben pedig, a Be (1) bekezdése alapján helybenhagyta. A fellebbezési eljárás során a szakértők díjával és útiköltségével, valamint a kirendelt védő díjával összesen forint bűnügyi költség merült fel. Ebből az ítélőtábla a vádlottat a kirendelt védő díjával felmerült forint bűnügyi költség megfizetésére a Be.381. (1) bekezdésére figyelemmel a Be (1) bekezdése alapján kötelezte, míg a fellebbezés eredményességére és a részbeni felmentésre figyelemmel a szakértők díjával és útiköltségével felmerült forint bűnügyi költségről a Be (2) bekezdésére figyelemmel megállapította, hogy a Be (1) bekezdése alapján az állam terhén marad. Szeged, évi május hó 25. napján Dr. Hegedűs István sk. a tanács elnöke, Gyurisné dr. Komlóssy Éva sk. a tanács tagja, előadó, Dr. Nikula Valéria sk. a tanács tagja Ez az ítélet és a Hajdú-Bihar Megyei Bíróság B.38/2003/7. számú ítéletének jelen ítélettel meg nem változtatott része évi május hó 25. napján jogerős és fel nem függesztett részében végrehajtható. Szeged, évi május hó 25. napján Dr. Hegedűs István sk. a tanács elnöke
III. A GÓMAN V. BERTA ÜGY
III. A GÓMAN V. BERTA ÜGY A BARANYA MEGYEI BÍRÓSÁG MINT MÁSODFOKÚ BÍRÓSÁG 1. BF. 698/1996/5. SZÁM A MAGYAR KÖZTÁRSASÁG NEVÉBEN! A Baranya Megyei Bíróság a Pécsett, 1997. január 22. napján megtartott nyilvános